Starše, 14. 05. 2020

 **PROTOKOL RAVNANJA STARŠEV OB PRIHODU IN ODHODU OTROK V VRTEC IN IZ VRTCA**

**Ob vstopu v vrtec morajo starši dosledno upoštevati naslednje ukrepe:**

1. V vrtec naj prihajajo le zdravi otroci.
2. Uporabo javnega prevoza v vrtec in iz njega odsvetujemo, če je mogoče priti drugače.
3. Pri vstopu v vrtec je obvezna uporaba zaščitne maske (starši oz. spremljevalci otroka). Svetujemo, naj otroka pripelje v vrtec le ena oseba iz istega gospodinjstva.
4. Pred vstopom in izstopom iz vrtca si ustrezno razkužite roke in upoštevajte pravilno higieno morebitnega kihanja in kašljanja.
5. Otroka pospremite v garderobo, kjer ga slečete in preobujete.
6. Vse stvari (razen obutve in vrhnjih oblačil) pospravite v otrokovo omarico. Stvari ne odlagajte na vrh garderobne omarice.
7. Rezervna oblačila otroka prinesete kot običajno. Priložite tudi plastično vrečko, kamor bomo odložili umazana in mokra oblačila za pranje doma.
8. V garderobi je potrebno upoštevati medsebojno razdaljo (1,5 – 2 metra). Če ocenite, da z drugim staršem in njegovim otrokom ne morete zagotoviti varnostne razdalje, **počakajte**, da starš pred vami otroka odda in odide iz garderobe.
9. Po uporabi previjalne mize v garderobi 1. starostnega obdobja le-to razkužite.
10. Otroci si po preobuvanju in oblačenju umijejo roke z vodo in milom ob prihodu v igralnico.
11. Vzgojiteljica bo otroka prevzela in oddala pri vhodu v igralnico. Pri tem upoštevajte potrebno razdaljo. Starši v igralnico ne vstopajo.
12. Zadrževanje staršev oz. spremljevalcev otrok v vrtcu ni dovoljeno. Prav tako ni dovoljeno zadrževanje staršev in otrok na zunanjih površinah vrtca.
13. Otroci naj ne prinašajo igrač in knjig od doma. Igrače («ninice«, dude) v vrečki izročite vzgojiteljici, ki jih bo za otroka shranila za čas pred spanjem. Omenjene igrače naj bodo čiste.
14. Vsi pogovori z vzgojiteljico vašega otroka naj se po možnosti opravijo po telefonu ali preko elektronske pošte.
15. Starši naj spremljajo zdravstveno stanje otroka. V primeru, da zboli, obvestijo vzgojiteljico in otroka ne pripeljejo v vrtec.
16. Če v vrtcu pri otroku opazimo, da ima vročino in druge znake akutne okužbe dihal, ga takoj izoliramo v posebnem prostoru in pokličemo starše, da ga odpeljejo k zdravniku.
17. Če je pri otroku potrjena okužba COVID-19, starši o tem obvestijo vrtec najkasneje v roku 24 ur.